كنعقل علی راسي مالي تخرجت كفنان سيرك من المدرسه الوطنيه للسيرك شمسي بسلا  كنت باغي نخدم او أغلبيه خدمتي عباره عن عروض كتكون فسارح او قاعات عرض او مدارس او مراكز تجاريه  او اغلب هاد الناس مالي تنبغي نخدم معاهم كيطلبو ليا فاتوره  انا معارفش زعما كيفاش هاد فاتوره  ديك ساعه مكانش خارج  نظام المقاول الذاتي  سولت قالو ليا خاصك دير لاباطونت فدار الضريبه لي حداك  مشيت عندهم باش نسول  او سؤال ديالي كان بسيط 
أنا فنان سيرك بغيت نبدا نعطي فواتير للزبناء ديالي مالي يخلصوني اشنو خاصني ندير   سولت هاد السؤال لموظف فدار الضريبه 
تتفاجأ انه ماعرفش الجواب  
او ايلا ما كانش عارف شكون غادي ايكون عارف ؟ 
مشيت عند واحد الموظفه تما عوتاني سولتها اشنو خاصني نجيب كأوراق باش نتقيد في الضرائب ؟ مكانتش عارفه وقالت لي  بأسلوب قبيح ماشغلش سير قلب علی راسك  سولتها واش كين شي سيت ويب فيه المعلومات؟  ديك ساعه مكانش واش كينه شي لوحه قدام دار الضريبه فيها اشنو خاصني نجيب  حتی هي والو 
اواه بغيت نفروح  والله ايلا غير قدرت من سماع هنا او هنا مشيت درت دوميسليسو ماعرت شكون قالها ليا او جبت نسخه ديال لاكارط 
مالي جين ندفع بقيت تنتسنا شحال  باش ايجي داك ساط لي غادي ندفع عندو باش ايقول ليا ناقصينك جوقا ديال الوراق عداش عرفت لوراق لي خاصني نجمع 
او انا نقول مع راس ناري علی بلان انا زعمه قاري شوي او صغير او تعنكشت حتال هاد الدرجه  بعده مده طوييله تقيدت الضريبه او معرفتش كاع فاينا نظام مقيد 

مرت ايام و سنين من بعد ما بديت تنصوب اجي تفهم  غادي ايوصلني تليفون من عند من ؟ من عند من ؟   من عند مديريه العامه للظرائب بريوسهم  فلول تخلعت قلت غادي ايتحسبو معيا فلفلوس لي مكندخلش من يوتوب ه 

قالو ليا متخافش بغينا منكم تشرحو لمغاربه كل ما يخص بالظريبه  او أنا نقول لله اخيرا غادي نفهم   مهم من بعد ما بز ما تعزلنا فلبيل دوفر    مالي جيت نشوف لقيت كين بصح مشكل كبيييييير فهم هاد المسائل  قلت ليهم جيتو عند واحد مفقوص نيت من هادشي او بدينا  تشلاخ ديال الفهم  او الشرح 

او هاد الفيديو الثاني معلهم  تتشرح نظام كيفاش تيخلصو الناس الضريبه علی الدخل  حسيت براسي اكسبير فالضرائب  
او جاين فيديوات كثار 

كينه صفحه ديال هاد الستون لي عندو مشكيل في الضريبه ايخلي سؤال ديالو ليهم هنا  

مهم نعاونو المغرب ايزيد للقدام  لعقوبه للتعليم نبردو فيه لغديد  بربي حتی نسهلو علی التلاميد لقريا  ه 

كيعجبوني الامور المعقده